
AVIZ
asupra propunerii legislative privind obligativitatea înscrierii grupei sanguine şi a RH-ului în actul de identitate şi 
permisul de conducere auto

În conformitate cu prevederile art. 89 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare cu propunerea legislativă privind obligativitatea înscrierii grupei sanguine şi a RH-ului în actul de identitate şi permisul de conducere auto, trimis cu adresa nr. Pl.x- 277 din 27 iunie 2005, înregistrat sub nr. 31/548 din 28.06.2005.


Senatul, în calitate de primă Cameră sesizată, a respins iniţiativa legislativă în şedinţa sa din 23 iunie 2005.


Camera Deputaţilor este Cameră decizională. 
Potrivit prevederilor art. 60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din  6 septembrie 2005.


Membrii comisiei au examinat  propunerea legislativă supusă aprobării, expunerea de motive la iniţiativa legislativă, Punctul de Vedere al Guvernului, cu nr. 900/18.05.2005 şi avizul favorabil al Consiliului Legislativ nr. 255 din 6.05.2005, cu observaţii şi propuneri.
În urma dezbaterilor, comisia a hotărât, cu majoritate de voturi, (un vot împotrivă) avizarea favorabilă a propunerii legislative în forma propusă de iniţiatori.

În raport de obiectul şi conţinutul său, proiectul de lege face parte din categoria legilor ordinare.

